
ŠAKIŲ RAJONO SAVIVALDYBĖS  TARYBA

SPRENDIMAS
DĖL LUKŠIŲ VINCO GRYBO VIDURINĖS  MOKYKLOS VIDAUS STRUKTŪROS PERTVARKYMO
 

2009 m. vasario 26 d. Nr. T-52
Šakiai

 

Savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programą, tinklo kūrimo taisyklių 29 p. ir atsižvelgdama į Lukšių Vinco Grybo vidurinės mokyklos direktoriaus 2009 m. vasario 4 d. prašymą  Nr. R2 -95, n u s p r e n d ž i a:


1. Pertvarkyti Lukšių Vinco Grybo vidurinės mokyklos vidaus struktūrą, nuo 2009 m. birželio 22 d., pasibaigus 2008/2009 mokslo metų ugdymo procesui, likviduojant Liepalotų pradinio ugdymo skyrių.


2. Įpareigoti Lukšių Vinco Grybo vidurinės mokyklos direktorę Nijolę Šapolienę:


2.1.  ne vėliau kaip prieš tris mėnesius iki skyriaus likvidavimo apie tai raštu pranešti kiekvienam Liepalotų pradinio ugdymo skyriaus mokiniui ir jo tėvams (globėjams, rūpintojams);


2.2. įspėti atleidžiamus darbuotojus ir su jais atsiskaityti įstatymų nustatyta tvarka;


2.3. iki 2009 m. gegužės 1 d. pateikti rajono savivaldybės tarybai tvirtinti mokyklos nuostatų naują redakciją.

 Meras                                                                      


Juozas Bertašius

